পরিসংখ্যান বলছে, গত পুরসভা ভোটে মহেশতলায় বাম এবং কংগ্রেসের মিলিত ভোট তৃণমূলের থেকে ১২ হাজার বেশি ছিল। এই সংখ্যাটাই এবার ভোটে অক্সিজেন জোগাচ্ছে বিরোধী শিবিরকে। মহেশতলা কেন্দ্রে  তৃণমূলের প্রার্থী মেয়র শোভন চট্টোপাধ্যায়ের শাশুড়ি কস্তুরী দাস। প্রচারে নেমে পড়েছেন রায়দিঘির বাম প্রার্থী তথা রাজ্যের প্রাক্তন মন্ত্রী কান্তি গাঙ্গুলিও। তাঁর বিরুদ্ধে তৃণমূল প্রার্থী অভিনেত্রী দেবশ্রী রায়। গতবারের ফল উল্টে দিতে তৈরি কান্তি গাঙ্গুলি। আজ সিঙ্গুরে প্রচারে নামছেন বাম প্রার্থী রবীন দেব। তৃণমূল প্রার্থী তথা মাস্টারমশাই রবীন্দ্রনাথ ভট্টাচার্যকে জোর লড়াই দিতে প্রস্তুত রবীন দেব।